# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Ymgynghoriad ar newidiadau i adnabod, cofrestru ac adrodd ar symudiadau da byw – crynodeb o’r ymatebion** |
| **DYDDIAD** | **29 Mawrth 2022** |
| **GAN** | **Lesley Griffiths, y Gweinidog Materion Gwledig a Gogledd Cymru a’r Trefnydd** |

Ym mis Medi 2021, lansiais ymgynghoriad 12 wythnos ar wella prosesau cofrestru ac adrodd ar symudiadau ar gyfer defaid, geifr, gwartheg a moch ynghyd â'r bwriad i weithredu trefn ar gyfer rhoi tagiau electronig i wartheg (EID Gwartheg).

Datblygwyd y cynigion ar ôl ymgysylltu'n helaeth â'r diwydiant amaethyddol ehangach ac ar y cyd â rhanddeiliaid mewnol a chynrychiolwyr allanol o'r diwydiant drwy'r Grŵp Cynghori ar Adnabod Da Byw (LIDAG).

Cyhoeddwyd y ddogfen ymgynghori ar wefan ymgyngoriadau Llywodraeth Cymru ac anfonwyd copïau papur i bob marchnad da byw a lladd-dy, prif swyddfeydd undebau a CFfI Cymru a derbyniwyd cyfanswm o 36 o ymatebion ysgrifenedig . Cynhaliwyd dadansoddiad llawn a chynhwysfawr o'r holl ymatebion a gafwyd. Mae'r ymatebion bellach wedi'u crynhoi gan fy swyddogion mewn dogfen gryno ac mae hi ar gael i'w darllen ar wefan Llywodraeth Cymru.

Bydd y cynigion y cytunwyd â nhw yn cael eu cynnwys mewn diwygiadau deddfwriaethol sydd ar y gweill a'u gweithredu drwy EIDCymru ar gyfer gwartheg a moch.

[Ymgynghoriad ar newidiadau i adnabod, cofrestru ac adrodd ar symudiadau da byw – crynodeb o’r ymatebion](https://eur01.safelinks.protection.outlook.com/?url=https%3A%2F%2Fllyw.cymru%2Fsites%2Fdefault%2Ffiles%2Fconsultations%2F2022-03%2Fnewidiadau-symudiadau-da-byw-crynodeb-o-ymatebion.pdf&data=04%7C01%7CGovernment.Plenary.Business%40gov.wales%7C6143b4243bf14e85172608da1167836d%7Ca2cc36c592804ae78887d06dab89216b%7C0%7C0%7C637841433517300641%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=cQv6IRkxuZ%2BnPpEr%2BboFErN8lF5GSATY9AJFjbtQLOM%3D&reserved=0)